கேள்வி: கிமானிஸ் மக்களவைத் தொகுதி - பியூபோர்ட் மாவட்டம் பற்றி நீங்கள் என்ன அறிந்துள்ளீர்கள்?
பதில்: பியூபோர்ட் மாவட்டம் என்பது சபா, உட்பகுதி பிரிவு உள்ள ஒரு நிர்வாக மாவட்டம் ஆகும். பியூபோர்ட் மாவட்டத்தின் தலைநகரம் பியூபோர்ட் நகரம். சபா முன்பு பிரித்தானிய வடக்கு போர்னியோ என்று அழைக்கப்பட்டது. பியூபோர்ட் நகரம் கோத்தா கினபாலுவிற்கு தெற்கே 90 கி.மீ. தொலைவில் உள்ளது. நகரின் மையத்தில் படாஸ் ஆறு ''(Padas River)'' பாய்கிறது. இந்தப் படாஸ் ஆற்றில் அவ்வப்போது ஏற்படும் வெள்ளத்தைத் தவிர்ப்பதற்காக, பியூபோர்ட் நகரத்தில் உள்ள சாலைகளுக்கு மேல் உயரமாகக் கடைவீடுகள் கட்டப்பட்டு உள்ளன.
கேள்வி: கிமானிஸ் மக்களவைத் தொகுதி - பியூபோர்ட் நகரம் பற்றி விளக்கவும்.
பதில்: 1890-ஆம் ஆண்டுகளில் சபாவில் உருவாக்கப்பட்ட நகரங்களில் பியூபோர்ட் நகரமும் ஒன்றாகும். சபாவில் மிகப் பழமையான நகரங்களில் ஒன்றாக அறியப்படுகிறது. 1898-ஆம் ஆண்டில் பிரித்தானிய வடக்கு போர்னியோ நிறுவனம் ''(British North Borneo Chartered Company)'' நிர்வாக இயக்குநர் வில்லியம் சி. கோவி ''(William C. Cowie)'' என்பவரால் பியூபோர்ட் நகரம் நிறுவப்பட்டது.